cyanic-selkie/wikianc huggingface dataset:
Villafranca
Historia
En la primera organización territorial documentata, colacions eclesiasticas de la Comunidat de Daroca de 1205, no hi amaneix, pero no quiere dicir que no existise, podeba estar a Villaalbiella que mencionan u podeba estar que pagasen a atras ilesias fuera de la Comunidat. Alifonso II lo Casto donó l'aldeya Torre Imbidia con lo Castiello de Cingla a lo Monesterio de Mont Aragón en 1182.
En 1211, lo termin de Villafranca pasó a la Orden de Sant Chuan de Cherusalén, y en dependió dica 1217. En esta epoca li se adhibió un Coto redondo chunto a la Virchen de la Torre. En un plan a lo costato de la Ermita, i acampó l'exercito de Chaime I d'Aragón.
Veratrum album
A milloquera de puerto (Veratrum album (Linnaeus) ) ye una planta d'a orden d'os Liliales y familia Melanthiaceae que ye nativa d'Europa y partis de l'ueste d'Asia.
Totas as partis d'a planta son verenosas, incluyida la suya aroma.
As plantas tienen una vida estimada de cuantos sieglos y, a ormino, dominan as arias montesinas, ya que son desagradables pa los herbivoros que pastan.
Una teoría proposada per Schep en 2013 suchiere que Veratrum album se fazió servir pa matar a Aleixandre lo Gran.
Hamburger Abendblatt
O Hamburger Abendblatt (en aragonés literalment O Periodico de tardis d'Hamburgo) ye un periodico diario d'a ciudat d'Hamburgo, Alemanya, publicau por Axel Springer AG. Fue mercau por o grupo mediatico Funke-Mediengruppe l'1 de chinero de 2014. O periodico gosaba amaneixer nomás de lunes ta sabado, pero dende o 29 d'octubre de 2006 se publica tamién una edición dominical ta completar a edicion d'os domingos d'o Hamburger Morgenpost que prencipió o 5 de noviembre de 2006.
O periodico se centra mas que mas en noticias de l'aria d'Hamburgo, encluyindo suplementos con noticias rechionals de Norderstedt, Ahrensburg, Harburg y Pinneberg. Politicament o periodico ye licherament conservativo, pero por un regular gosa refirmar a o gubierno, tamién en os periodos d'administración d'o SPD.
Historia
Quatre periodicos anteriors d'Hamburgo levaban o apelliu Abendblatt ("Periodico d'a tardi") en o suyo nombre, encluyindo un atro dito Hamburger Abendblatt, fundau o 2 de mayo de 1820.
L'actual Hamburger Abendblatt, manimenos, se publicó por primera vegada dimpués d'a Segunda Guerra Mundial, dende o 14 d'octubre de 1948, con una primera edición de 60,000 copias. Recibió una licencia de publicación d'o Senau y de l'alcalde d'Hamburgo Max Brauer, estando asinas o primer diario d'a post-guerra en Alemanya en recibir un permiso que no provenise d'as autoridatz ocupants. Dimpués de seix meses de circulación, s'aumentó a tirada a 170.000 copias diarias. Dica os anyos 1970 se distribuiba de tardis, pero actualment se fa de maitins.
Carlos Pauner
Carlos Pauner Gotor (Chaca, Uesca, 9 de chunio de 1964), ye un alpinista aragonés. Ye o solo alpinista aragonés y cuatreno espanyol dica hue (2018) en puyar en os 14 ueitomils d'a Tierra.
A suya primera expedición, en 1995, le leva a puyar a o mont Kun (7.077 m), en India. En marzo de 1997 s'une a una expedición navarra financiata por "Al filo de lo Imposible" ta intentar o suyo primer ueitomil, encara que o Kangchenjunga no se deixará vencer ista vegata.
O suyo primer ueitomil puyato será o K2 en 2001 y, a l'anyo venient, o segundo: o Makalu, estando o primer aragonés que i puya. En l'anyo 2002, coincidindo con l'"Anyo Internacional d'as Montanyas", o Gubierno d'Aragón decide patrocinar o prochecto de Carlos Pauner ta puyar a os 14 monts que blincan d'os ueitomil metros d'altaria.
Será en 2003 cuan ocurre l'accident en que se le da por muerto mientres de tres días, dimpués de fer tuca en o Kangchenjunga. A dificil baixata d'iste mont y as secuelas derivtdas no le sacoron ganas ta continar con o prochecto.
En l'anyo 2004 puyó dos nuevos ueitomils: o Gasherbrum I y o Cho Oyu, en l'anyo 2005 o Nanga Parbat y en 2007 o Broad Peak.
En mayo de 2011, puya a o suyo onceno ueitomil, o Lhotse.
Ueitomils puyatos por orden cronolochico
250px|thumb|En a tuca [[Cho Oyu con o sinyal d'Aragón]]
Fracaso en o Shisha Pangma
Dimpues d'a conquiesta d'a tuca d'o Everest sin d'oxichén o 22 de mayo de 2013 Pauner zarró en falso o suyo reuto de conseguir plegar dica as catorce montanyas mas altas d'o mundo sin d'oxichén, ya que a suya puyata a o Shisha Pangma (8.027 msnm) en a primavera de 2012 no ha sito reconoixita por webs especializatas en alpinismo como 8000ers.com y mesmo os suyos companyers d'expedición como Juanito Oiarzabal tienen dandalos. . Él mesmo en a suya cuenta de Twitter no confirmó o exito d'a puyata dica un día dimpués d'a suya plegata a o campo base, ta rectificar poco dimpués:
Istas dubdas serían confirmatas en posteriors declaracions o 13, 17 y 19 de mayo de mayo de 2012:
Se veiga tamién
Ueitomil, lista d'os 14 ueitomils d'a Tierra y de toz os alpinistas que bi han puyato.
Eierlikör
O Eierlikör (en Alemanya) u Advocaat (en os Países Baixos) ye ye una bebida alcoolica d'o grupo d'os licors y s'elabora a pur d'alcohol, robillo y zucre, entre atras cosetas. En a Unión Europea, o Eierlikör tien un conteniu d'alcohol d'a lo menos un 14 %, per un regular arredol d'o 20 % per volumen.
Nomás lo Eierlikör que contiene a lo menos 140 g de robillo d'uego per litro y a lo menos 150 g de zucre invertiu per litro puede clamar-se Advocaat (tamién Avocat u Advocat).
Cantón de Vièla d'Aura
O cantón de Vièla d'Aura (en occitán canton de Vièla d'Aura, en francés canton de Vielle-Aure) yera una división administrativa francesa situata en o departamento d'os Altos Pireneus, en a rechión d'Occitania.
Perchta
thumb|230px|Perchta en [[Klagenfurt, Carintia]] Perchta u Berchta (en aragonés Berta), tamién conoixida como Percht y atras variants, yera o nombre d'una antiga diosa pagana d'as rechions alpinas de l'aria lingüistica altochermanica superior. O suyo nombre significa "a mas brillant" (en alto alemán antigo beraht, bereht, d'o proto-chermanico *brehtaz) y ye probablement relacionau con o Berchtentag u fiesta d'a Epifanía. Eugen Mogk cita una etimolochía alternativa, atribuyendo l'orichen d'o nombre Perchta a o verbo alto alemán antigo pergan, que significa "amagau" u "cubierto".
Por un regular s'identifica a Perchta como provenient d'un orichen común con a diosa Holda y atras feguras femeninas d'o folclore alemán (se veiga Frija-Frigg). D'alcuerdo con Jacob Grimm y Lotte Motz, Perchta ye a fegura equivalent a Holda en as rechions d'o sud, tenendo as dos o papel de "guardián d'as bestias" y apareixiendo mientres os Dotze días de Nadal. En as diferents representacions Perchta amaneixe prencipalment en dos formas; puet estar polida y blanca como a nieu como diz o suyo propio nombre u viella y fiera.
Grimm diz que Perchta u Berchta ye conoixida "chustament en aquellas rechions altochermanicas superiors a on Holda no'n ye, como en Suabia, en Alsacia, en Suiza, en Bavera y en Austria."
D'alcuerdo con Erika Timm, Perchta surte d'una amalgama de tradicions chermanicas, pre-chermanicas y probablement celtas en as rechions alpinas dimpués d'as invasions barbaras en l'Alta Edat Meya.
Nombres de Perchta
Perchta tien muitos nombres diferents pendendo d'a epoca y a rechión: Grimm lista en alto alemán antigo os nombres de Perahta y Berchte como os prencipals (en o títol d'o capítol correspondient), seguius por Berchta y Frau Berchta, asinas como as variants Behrta y Frau Perchta. En Baden, Suabia, Suiza y bellas rechions eslovenas, yera dita por un regular Frau Faste (a muller d'as temporas), Pehta u Kvaternica, en esloveno. En atros puestos yera conoixida como Posterli, Quatemberca u Fronfastenweiber.
En o sud d'Austria, entre os eslovenos de Carintia, bi heba una forma masculina de Perchta conoixiu como Quantembermann, en alemán, u Kvaternik, en esloveno (l'hombre d'as quatre temporas). Grimm pensaba que o suyo equivalent masculín ye Berchtold.
Peganum harmala
A gamanza (Peganum harmala (Linnaeus,1753) ) ye una planta d'a orden d'os Sapindales y familia Nitrariaceae que ye nativa d'una ampla aria que s'extiende dende Marruecos en o norte d'Africa y Espanya y Italia en Europa, a lo norte de Serbia, Rumanía (posiblement), Daguestán y Cazaquistán, a lo sud de Mauritania (posiblement), Yemen, Arabia Saudita, Kuwait y Pakistán, Mongolia, o norte de China y posiblement Bangladesh.
S'ha emplegau en a medecina tradicional.
Luei
A suya población ye de 912 habitants (1999) en una superficie de 6,06 km², con una densidat de población de 150,50 hab/km².
Punta de la Cruz (Ansó)
A punta de la Cruz (en basco Urdainlikieta) ye una montanya de 1.683 m d'altaria situada en a muga entre Aragón y Navarra.
Se troba en a sierra d'Arrigorrieta.
Postre
thumbnail|right|200px|Bels postres. O postre ye o plato dulce que se mincha a la fin d'a comida, encara que a sobén tamién se mincha fruita, mas que mas en verano que bi ha mas variedat; cuan se fabla de postres quiere dicir bella preparación dulce, bien sigan cremas, tartas, pastels, chelatos, bombons, ecetra.
Asparrena
A suya población ye de 1.680 habitants (2010) en una superficie de 65,18 km², con una densidat de población de 25,77 hab/km².
Cheografía
A localidat d'Asparrena se troba situada a 598 metros d'altaria sobre lo livel d'a mar, a una distancia de 35 km d'a ciudat de Vitoria, a capital d'a suya provincia.
Postre
Postres en Aragón
En Aragón bi ha a-saber-los postres arredol d'a suya cheografía. Bels eixemplos de postres d'Aragón son istos:
Rettenbach (Traunstein)
Rettenbach ye un lugar d'o municipio de Traunstein en o sudeste de Bavera, Alemanya, en a rechión de l'Alta Bavera.
Punta del Herrero
A punta del Herrero ye una montanya de 1.201 m d'altaria situada en a muga entre Aragón y Navarra.
Cantón de Sant Laurens
O cantón de Sant Laurens (en occitán canton de Sent Laurenç de Nestés, en francés canton de Saint-Laurent-de-Neste) yera una división administrativa francesa situata en o departamento d'os Altos Pireneus, en a rechión d'Occitania.
Tirapu
Tirapu ye un municipio de Navarra situau en la comarca de Puent de la Reina, merindat de Pamplona y partiu chudicial de Pamplona.
La suya población ye de 57 habitants (2009), en una superficie de 5,62 km² con una densidat de población de 10,14 hab/km².
Cheografía
La localidat de Tirapu se troba situada a 505 metros d'altaria sobre lo livel de la mar, a una distancia de 24 km de la ciudat de Pamplona, la capital de Navarra, de la suya merindat y de lo suyo partiu chudicial.
Mugas
Lo suyo termin municipal muga a lo norte con Úcar; a l'este con Biurrun-Olcoz; a lo sud con Barásoain; y a l'ueste con Añorbe.
Escudo
Lo municipio emplega l'escudo d'Espanya.
Neue Pinakothek
thumb|Neue Pinakothek, [[1880.]] thumb|Kunstareal, en Múnich
A Neue Pinakothek (Neie Pinakothek en bavaro, Nueva Pinacoteca en aragonés) ye un museu d'arte situau en Múnich, Alemanya. Chunto con l'Alte Pinakothek y la Pinakothek der Moderne, ye una parte d'o Kunstareal (Districto de l'arte) en Múnich.
Se centra en l'arte europeu d'o sieglo XIX pero conta tamién con eixemplos d'o sieglo XVIII. Ye considerau uno d'os museus d'arte d'o sieglo XIX más destacaus d'o mundo, famoso por as suyas pinturas de Van Gogh, Paul Gauguin y Gustav Klimt.
Historia
Lo museu fue fundau por o rei Loís I de Bavera en 1853. Bi habió contrebucions importants, como la clamada Tschudi Contribution, entre 1905 y 1914, d'extraordinarias coleccions impresionistas. En 1915, lo museu pasó a estar parte d'o estau bavaro. L'edificio orichinal fue destruyiu quan a Segunda Guerra Mundial, pero en 1981 s'inauguró lo nuevo edificio, disenyau por Alexander Freiherr von Branca.
Coleccions
Tiene más de 3.000 pinturas europeas, dende lo Clasicismo dica lo Modernismo. S'i exposan a redol de 400 pinturas y 50 esculturas.
1761
Atros países
right|thumb|250px|O mariscal [[Mikhail Barclay de Tolly, qui naixió o 27 d'aviento de 1761.]]
Camilo José Cela
Camilo José Cela y Trulock, I marqués d'Iria Flavia, naixito d'Iria Flavia (Pairón, Galicia) l'11 de mayo de 1916 y muerto en Madrit (Espanya) o 17 de chinero de 2002, estió un escritor y periodista gallego en luenga castellana, que recibió por a suya obra o Premio Nobel de Literatura en 1989.
Cantón d'Aurelhan
O cantón d'Aurelhan (en francés canton d'Aureilhan) ye una división administrativa francesa situata en o departamento d'os Altos Pireneus, en a rechión d'Occitania.
Riederting
Riederting ye un lugar d'o municipio de Traunstein en o sudeste de Bavera, Alemanya, en a rechión de l'Alta Bavera.
Cantón d'Aussun
O cantón d'Aussun (en francés canton d'Ossun) ye una división administrativa francesa situata en o departamento d'os Altos Pireneus, en a rechión d'Occitania.
Adiantum capillus-veneris
O culantrillo (Adiantum capillus-veneris (Linnaeus, ) ) ye una planta d'a orden d'os Polypodiales y familia Pteridaceae que ye nativa d'a metat sud d'os Estaus Unius dende California dica la costa atlantica, a traviés de Mexico y America Central, dica America d'o Sud. Tamién ye nativa d'Eurasia, l'Orient Proximo en Asia Occidental y Australasia.
Creix de 15 a 30 cm d'altaria.
Se cautiva y ye ampliament disponible en tot o mundo pa chardins al raso y comunament como planta d'interior.
S'ha emplegau en a medecina tradicional.
El espinazo del diablo
El espinazo del diablo ye una cinta mexico-espanyola produita por Producciones El Deseo, d'os chirmans Almodóvar, y dirichita por Guillermo del Toro seguntes un guión d'ell mesmo, Antonio Trashorras y David Muñoz con una banda sonora orichinal de Javier Navarrete y una dirección de fotografía de Guillermo Navarro. Fue enguerada en l'anyo 2001, y en o suyo reparto incluye a destacatos actors como Eduardo Noriega, Marisa Paredes, Federico Luppi, u Irene Visedo.
Reinosa
Reinosa ye un municipio d'a comunidat autonoma uniprovincial cantabra en a comarca de Campoo-Los Valles.
A suya población ye de 10.208 habitants (2008) en una superficie de 4,12 km², con una densidat de población de 2.477,67 hab/km².
Cheografía
A localidat de Reinosa se troba situada a 851 metros d'altaria sobre lo livel d'a mar.
Grant Cronica d'Espanya
La Grant Cronica d'Espanya ye una compilación historica empentada por Chuan Ferrández d'Heredia. L'orichinal constaba de tres partidas y se'n conserva la primera y la tercera en la Biblioteca Nacional de Madrit. Las fuents que se facioron servir pa la elaboración d'esta obra son tanto clasicas como medievals, destacando autors como Plutarco, Tito Livio, Claudio Ptolomeu, Sant Isidoro de Sevilla, Vicent de Beauvais y Alifonso X de Castiella y obras como la Cronica de Sant Chuan de la Penya. La primera partida tracta la historia d'Espanya dende Hercules dica la conquiesta musulmana d'Hispania. La primera partida tracta de la Baixa Edat Meya en la Corona de Castiella remata con la presa d'Alchezira d'Alfadra.
Arroitz
Arroitz (Arroitz en basco; Arróniz en castellano) ye un municipio y villa de Navarra, situato en a comarca d'a Tierra d'Estella Oriental, merindat d'Estella y partiu chudicial d'Estella.
A suya población ye de 1.135 habitants (2007), en una superficie de 55,2 km² y una densidat de población de 20,56 hab/km².
Cheografía
A localidat d'Arroitz se troba situata a 560 metros d'altaria sobre o livel d'a mar, a una distancia de 57,8 km d'a ciudat de Pamplona, a capital de Navarra.
Avito
Avito estió un emperador de l'Imperio Romano d'Occident que gobernó dende lo 9 de chuliol de l'anyo 455 dica lo 17 d'octubre de l'anyo 456.
Caminemos Pisando la Senda de Nuestra Inmensa Felicidad
Caminemos Pisando la Senda de Nuestra Inmensa Felicidad ye l'himno nacional de Guinea Ecuatorial dende a suya independencia d'Espanya en 1968.
A letra de l'himno ye obra de Atanasio Ndongo Miyono, y a musica ye de Ramiro Sánchez López.
Roitwalchen
Roitwalchen ye un lugar d'o municipio de Traunstein en o sudeste de Bavera, Alemanya, en a rechión de l'Alta Bavera.
Pueblo serbio
O pueblo serbio u simplament os serbios (en serbio Срби) son os habitants mayoritarios de Serbia, y forman minorías en Bosnia-Herzegovina, Croacia, Macedonya d'o Norte y o Banato rumano. Parlan una luenga eslava meridional, o serbio y son cristianos ortodoxos.
Etnonimo
O etnonimo d'os serbios ye escrito como Σερβlοι (Servloi), Sorabos, Surbi, Sorabi en as fuents medievals primerencas. En De Administrando Imperio se fa mención d'o reino d'un Arcont desconoixiu y os suyos descendients, a dinastía Vlastimirović como Servlia. Se deciba Boiki a la suya tierra mitica, que fan derivar d'o protoeslau *bojь. = "batalla", "guerra", "luita", tamién o lugar de Servia en Grecia recibiba lo suyo nombre por os suyos habitants temporals os serbios. D'alcuerdo con o Cuento d'os anyos de Bygone, a primera cronica rusa, os serbios son uns d'os cinco primers pueblos eslaus que yeran enumeraus por os suyos nombres.
Se fa mención d'os serbios como Srblji en os primers textos eslavonicos. Estos textos tamién fan servir a denominación de tribalians, en realidat un pueblo tracio u ilirián de l'antiguedat que habitaba o sud de Serbia y l'ueste de Bulgaria. A ciudat de Trebinje, capital d'o županato de Travunia yera escrita a sobén Tribalia. "Bojka", o nombre mitico d'a tierra d'os serbios (Serbia Blanca), podría tener una radiz común con a rechión de Boyko, habitada por os Boikos.
En aragonés o etnonimo ye documentau en o Libro de los fechos et conquistas del principado de la Morea, pero como siervos:
En a Edat Meya se feba servir o etnonimo servians en francés y anglés, y d'astí a denominación de servianos que veyemos en castellano en os Anales de la Corona de Aragón de Cheronimo Zurita:
En o periodo de l'otomán os serbios recibioron a denominación de vlacos, por eixemplo os que s'establioron en ciertas parz d'a Bosnia otomana que enantes estioron part d'o Reino de Croacia. Tamién recibioron esta denominación os que s'establioron en tierras despobladas de Croacia y d'Eslavonia baixo administración austriaca.
Relichión
Dende a suya conversión a lo cristianismo os serbios son cristianos ortodoxos, y poseyen actualment una ilesia autocefala propia. Os serbios d'una comarca entre o Kosovo y Macedonya d'o Norte son musulmans. Os musulmans d'o Sanchac de Novi Pazar tienden a no considerar-sen serbios y considerar-sen d'a mesma nacionalidat que os bosnios musulmans. Dica a guerra d'independencia de Bosnia-Herzegovina i heba musulmans bosnios que se consideraban serbios.
Etnochenesi
Os serbios yeran descritos en o libro De administrando Imperio como os habitants d'unos principaus entre os croatas y os bulgaros. Beluns d'estos principaus son descritos en atras fuents como part de Croacia, y Bosnia en fuents posteriors será distinguida de Serbia u d'os principaus serbios. A base d'a organización social d'os serbios yera a zadruga u familia ampla, como en atros pueblos eslaus. Bellas zadruge aplegadas yeran baixo o mando d'un župan ("mainate"). En bels casos bels župani podeban unir-sen y estar en a subchección d'un veliki župan u "gran župan". Rematan predominando dos estaus serbios, Zeta, en l'actual Montenegro y Raška, en l'interior, en a zona d'o Sanchac de Novi-Pazar. O cristianismo plega a los serbios dende Agrida, y a conversión remata a fins d'o sieglo IX.
Estau serbio uniu
250px|thumb|O [[Raška|prencipau de Serbia en o sieglo XII]] En a segunda metat d'o sieglo XII Esteban Nemanja, Župan d'a Raška, consigue absorber Zeta y fer-se independient de Costantinoble. En 1217 un legau apostolical lo corona rei, pero Serbia continará estando ortodoxa. Sava, un fillo d'Esteban Nemanja que yera monche d'Athos, consigue creyar una ilesia ortodoxa autocefala serbia, y cuan n'esdebién arcebispe corona a lo suyo chirmán en 1221 como rei d'alcuerdo con o rito ortodoxo. Ye o principio d'a dinastía Nemanja. Esteban I y os suyos succesors costruirán entre os sieglos XIII y XIV una serie de grans monesterios (Studenica, Decani, etc...).
O reino serbio d'os Nemanja puet resistir o expansionismo d'os bulgaros y os bizantins, y con Esteban Dušan plega a lo suyo apocheu. Esteban Dušan estendilla o suyo reino por Macedonya y Grecia, plegando a conquerir part d'o Ducau de Neopatria a los almogávars. En 1346 Dušan empenta que Peć esdevenise seu patriarcal, y ixa mesma anyada y en Skopje l'arcebispe de Peć corona a Dušan como emperador de serbios, griegos, bulgaros y albaneses. A creyación d'a seu patriarcal ortodoxa pa os serbios en Peć fa que i haiga un schisma con os griegos bizantins (con seu patriarcal en Costantinoble), dica 1375. Dušan muere en 1355 sin poder conquerir Costantinoble, una anyada mes tarde que os turcos otomans conquieren Gallipoli.
Ocupación otomana
170px|thumb|Stefan Dušan Os succesors de Dušan no pueden mantener a unidat d'un territorio tan extenso, que s'esminglana. Os diferents territorios serbios van cayendo u baixo sobiranía otomana u baixo sobiranía d'un reino bosnio en expansión. En 1389 o principe serbio Lazaro Hrebeldjanović ye derrotau en a batalla de Kosovo Polje. O suyo fillo Esteban Lazarevic se sozmete a lo soldán pero demanda l'aduya d'o rei d'Hongría pa poder mantener-se independient. Os hongaros aduyan a creyar en 1412 una plaza fuerte en Belgrado. Dimpués Chorche Branković establix a capital de Serbia en Smeredevo, pero os otomans la prenen en 1439 y en 1459 la ocupan de pa cutio. Serbia esdevién un pachalik otomán y o patriarcato de Peć queda suprimiu dica 1557.
En o periodo de dominación otomana o centro politico d'os serbios se treslada enta o norte, a lo mesmo tiempo que bi ha migracions enta o sud d'o Reino d'Hongría, a lo norte d'o Sava y d'o Danubio, podendo plegar a estar mayoritarios en zonas que enantes yeran habitadas por atros pueblos, (croatas, hongaros, vlacos, ecetra...). En 1521 os otomans vencen a los hongaros en Mohacs, y os serbios emigraus tamién son baixo dominación otomana.
En 1683 os otomans son redotaus en Viena y esto tien consecuencias pa os serbios, como habitants d'una zona que puet dixar d'estar baixo dominio otomán. En 1688 os austriacos prenen Belgrado y dimpués abanzan ta Kosovo, posando en canción a los serbios pa que se rebelasen. Manimenos os otomans reaccionan y os austriacos s'han de replegar en 1689-1690 chunto con 37.000 familias serbias que s'establixen en l'actual Voivodina. En 1694 en plegará atra ondada.
Os otomans fuoron vencius en 1697 y por o tractau de Karlowitz de 1699 abandonan Batchka y lo norte de Sirmia. O patriarca serbio s'establix en Karlowitz (Sirmia). Os otomans ceden a los austriacos o sud de Sirmia, o Banato y Serbia en o tractau de Passarowitz (1718) dimpués d'atra derrota.
Os otomans contraatacoron en 1736 y por o tractau de Belgrado, Austria habió de tornar-lis Serbia. Por este tractau se creya a muga norte de Serbia, que ya no cambeyará dica a Primera Guerra Mundial.
Totas estas guerras facioron que os serbios emigrasen dende a rechión d'o Kosovo (que dende alavez de conoixe como Viella Serbia) y que o vueito poblacional lo plenasen os albaneses. Beluns d'os serbios que i quedan se convierten a lo islam esdevenindo os gorani actuals. Os serbios no toz os serbios refuchiaus en o reino dš'Austria se quedan en a Voivodina, muitos d'ellos s'establixen en os confins militars: centro d'Eslavonia, sud de Croacia, en o que se conoixerá como a Krayina croata. En Voivodina os serbios abrán de convivir con repobladors de diferents orichens etnicos a parte d'os serbios: rutens (rusins) eslovacos, alemans, franceses, catalans, (en Nueva Barcelona) etc...
Os otomans posarán a un griego en o patriarcato de Peć en 1739, y lo suprimirán en 1767. En Belgrado bi ha una guarnición de chenizaros que Estambul no controla güaire.
Autonomía
En 1815 Milos Obrenović diriche una insurrección en Chumadia, y baixo a presión de Rusia os otomans acceptan que Serbia siga un principau vasallo, con asamblea (skupstina) y exercito. Os otomans encara mantendrán a un gobernador turco, guarnicions y imposarán o pago d'un tributo anyal.
A primera intervención de l'Imperio Ruso en os Balcans fa que se firme o tractau d'Andrianopolis en 1829. En 1833 Serbia ixampla o suyo territorio por o sud. O soldán reconoix a Milos como principe hereu, y abdica en 1839, pasando o títol a Aleixandre Karadjordjević. En o Tractau de París de 1856 Aleixandre obtién una garantía internacional pa Serbia. A familia Obrenović tornó a lo poder en 1858, pero qui dirichirá o gubierno será o partiu liberal (1867-1893) En 1868 os otomans evacuan as suyas tropas de Serbia.
Independencia
Serbia declaró a guerra a l'Imperio Otomán en 1876 cuan os disturbios de Bosnia. Encara que os serbios fuoron vencius a lo principio, a fins de 1877 tornan a la ofensiva, favoreixius por a intervención rusa en os Balcans. O tractau de Berlín de 1878 reconoix a independencia de Serbia, que queda examplada con a rechión de Niš. O Sanchak de Novi Pazar queda baixo administración austriaca chunto con Bosnia-Herzegovina pa fer de zona tampón entre Serbia y Montenegro.
Encomienzan os conflictos d'os serbios con atras nacionalidaz balcanicas que tamién se liberaban d'o dominio otomán. A unión de Rumelia Oriental con Bulgaria ye vista como periglosa por a Serbia independient, (distribuita por territorios historicament bulgaros que podeban reclamar en o futuro una Bulgaria mes poderosa). Os serbios atacoron a los bulgaros en 1885 y fuoron vencius.
En ixos tiempos ya i heba problemas internos por una sublevación campesina en 1883 y una presión d'un nuevo partiu radical refirmau por os sublevaus. A constitución de 1888 fa de Serbia cuasi una monarquía parlamentaria, y a politica posterior bien marcada por a luita entre liberals y radicals, dica un inte que o rei Aleixandre Obrenović restableix l'absolutismo monarquico con a Constitución de 1901, pero ye asasinau en 1903.
O nuevo rei ye Pero I Karadjordjević, que con l'aduya de lo ministro Nicola Pasić, d'o partiu radical, restableix a constitución de 1888 y enforteix os ligallos con Francia y Rusia. En politica exterior Serbia ye obligada a reconoixer l'anexión de Bosnia-Herzegovina por l'Imperio Austrohongaro y preba d'estendillar-se enta o sud, declarando a guerra a l'Imperio Otomán o 18 d'octubre de 1912 chunto con Bulgaria, Grecia y Montenegro, encomenzando a Primera Guerra Balcanica. Os serbios ocupan a part occidental de Macedonya y a mayor part d'o Kosovo y os montenegrins Peć. Serbia pretende tener una salida a la mar a traviés de tierras albanesas, pero l'Imperio Austrohongaro se i oposa. En o tractau de Londres de mayo de 1913 ye reconoixiu un estau albanés independient pero quedando o Kosovo dentro de Serbia. En chunio os bulgaros encomienzan a Segunda Guerra Balcanica, son derrotaus e por o tractau de Bucarest d'agosto de 1913 a part de Macedonya correspondient a l'actual Macedonya d'o Norte y o norte d'o Sanchac de Novi Pazar son adchudicaus a Serbia.
Primera Guerra Mundial
Dimpués de l'atentau de Sarajevo de 1914 organizau por serbios. Austria-Hongría adreza un ultimatum a Serbia, y li declara a guerra o 27 de chulio. l'Imperio Ruso refirma a Serbia y encomienza a primera Guerra Mundial. Os serbios no resisten que a lo principio, y reblan. En noviembre de 1914 ya no controlan Belgrado, pero en aviento lo reconquieren. Bulgaria entra en a guerra pa anexionar-se Macedonya, y esto fa que os serbios ya no puedan defender-sen. L'exercito serbio se retira t'Albania y ye evacuau por os aliaus en Corfú, pa ser adrezaus a lo frent d'Orient dende chulio de 1916. O frent d'orient se creba en setiembre de 1918, y Austria-Hongría se rinde o 3 de noviembre. L'1 d'aviento de 1918 Aleixandre Karadjordjević proclama a formación d'o Reino d'os Serbios, Croatas y Eslovenos.
Os serbios en a Yugoslavia d'entreguerras
Un comité yugoslau formau en Londres por dirichents orichinarios de l'Imperio Austrohongaro y d'o gubierno serbio de Pasić firmoron o 20 de chulio de 1917 a declaración de Corfú, que preveyeba a unión d'os eslaus d'o sud baixo a monarquía d'os Karadjordjević. O 1 d'aviento de 1918, o fillo de Pero I de Serbia, Aleixandre, proclama o Reino d'os Serbios, Croatas y Eslovenos.
En as prebatinas de redacción d'una Constitución en 1919-1920 se vei de seguida o conflicto entre os centralistas panserbios y os federalistas orichinarios de l'Imperio Austrohongaro. O partiu croata de chent d'a tierra fa boicot a l'asamblea y Pasić puet conseguir una constitución centralista o 28 de chunio de 1921. En a decenio de 1920 i habrá crisis politicas por o conflicto entre croatas y serbios, (o lider d'o partiu croata de chent d'a tierra será engarcholau y asesinau).
Segunda Guerra Mundial
A principios de 1941 Hitler ordena a Yugoslavia que s'adhiera a lo Pacto Tripartito pa atacar Grecia. O rechent Pavlo accepta pero uns patriotas serbios se sublevan y o 27 de marzo o cheneral Simović obliga a lo rechent a exiliar-se. Pero I ye proclamau rei y denuncia o pacto. O 6 d'abril os exercitos alemans, italianos y hongaros invaden Yugoslavia. O 17 d'abril o gubierno se rinde. Os invasors dividen Yugoslavia y se creya una Serbia independient que se reduciba a la serbia posterior a 1878 pero con o Banato Serbio y sin o districto de Pirot, que s'han quedau os bulgaros.
O cheneral Nedić, ministro d'a Guerra entre 1938 e 1941 dirichiba o gubierno. O Banato Serbio yera baixo control d'os alemans locals, suabios d'o Danubio. Os chodigos de serbia son elimitaus. Se creya un estau croata d'ideolochía faixista que ocupa Bosnia-Herzegovina, o Sirmio y a mayor part de Croacia y en o que son eliminaus os opositors y sobretot os serbios, seguntes bella fuent o numero de serbios exterminaus plega a 750.000.
Dende a primavera de 1941 s'organiza una resistencia en o norte d'o Kosovo. Dimpués i habrá dos resistencias. Os chetniks, nacionalistas monarquicos serbios dirichius por o cheneral Draža Mihailović que se negó a capitular en abril y os comunistas dirichius por Josip Broz Tito. En agüerro de 1941 una ofensiva alemana fa que se dividan Mihailović negocia con os alemans y Tito pasa ta Bosnia.
Os chetniks luitan contra os ustaixas croatas y se dedican a fer mortaleras de croatas y sobretot musulmans en as zonas de Bosnia-Herzegovina que controlan. Cuan os partisans comunistas iban prenendo importancia os chetniks plegoron fer liga con os ustaixas.
Os partisans comunistas combaten contra italianos, alemans y os ustaixas croatas. A fins de 1943 Tito creya en Jajce un Comité nacional de liberación, que será l'embrión d'o futuro gubierno federal. Pero II reconoix en 1944 a Tito como jefe d'a Resistencia. Cuan l'exercito royo sovietico plega ta Belgrado os partisans ocupan gran parte d'o país. A Conferencia de Yalta en febrero de 1945 planteya que i haiga un compromís o rei y Tito que sería o president. En 1945 os partisans dominan Yugoslavia y o 11 de noviembre a lista unica d'o Frent d'o Pueblo obtién o 90% d'os votos. A monarquía ye abolida y se creya a Republica popular federativa de Yugoslavia.
Os serbios en Federación Yugoslava de Tito
Tito pretendeba evitar que Serbia y os serbios tenesen un peso excesivo en a federación yugoslava y no unificó territorialment a los cristianos ortodoxos de luenga serbia, que quedoron distribuitos por as republicas socialistas que establió: Republica Socialista de Serbia, Republica Socialista de Bosnia y Herzegovina, Republica Socialista de Montenegro y Republica Socialista de Croacia. Dió categoría de republica a Macedonya, deseparando-la de Serbia y dio autonomía a las rechions con minorías no serbias numerosas como a Voivodina y o Kosovo, on permitió que entrasen nuevas poblacions albanesas.
Pero china chana os serbios iban fendo-se con o poder d'a Republica Federal Socialista de Yugoslavia, y ya en a decada de 1960 os serbios controlaban l'exercito federal.
A unión yugoslava se torna insostenible
Dende 1986 Slobodan Milošević, d'o partiu comunista de Serbia prene un discurso nacionalista serbio chauvinista y aproveita a tensión entre serbios y albaneses en o Kosovo, y os ataques albaneses a la minoría serbia pa mover sensibilidaz. Os eslovenos y croatas deseyan cada vegada mes a independencia.
En chinero de 1990 os eslovenos creban os ligallos con os comunistas de Yugoslavia, y farán o mesmo os croatas.
En 1990 dimpués d'un referendum Serbia prene una constitución que remata con l'autonomía d'o Kosovo y a Voivodina, encara que permite o multipartidismo. Milošević ye esleito president en aviento con o 65% d'os votos.
Os serbios cuan s'esminglana Yugoslavia
O 25 de chunio Eslovenia y Croacia proclaman a independencia y encomienza una guerra entre l'Exercito Federal Yugoslau y las republicas secesionistas. En Croacia l'exercito federal ye aliau con os terroristas locals serbios, controlan as zonas de mayoría serbia y fan limpiezas etnicas de población croata, encomenzando a guerra d'independencia croata. Os serbios fundan a Republica Serbia de Krajina.
Dimpués proclama a independencia Bosnia-Herzegovina. En Bosnia-Herzegovina se repetirá o mesmo proceso pero con mayor rapideza y violencia. Os serbios son mes numerosos y son mayoritarios en amplas zonas: Bosnia Occidental, Herzegovina Oriental y zonas de Bosnia Oriental mugants con Serbia. A población musulmana y croata fue forachitada u exterminada de muitas d'estas zonas y las zonas de mayoría serbia prenioron continuidat territorial a traviés d'o corredor de Posavina, a costa d'os croatas.
En o Kosovo no bi ha guerra mientres bi n'ha en Croacia y Bosnia-Herzegovina, pero muitas zonas son controladas por os albaneses locals. Macedonya se deseparó pacificament y os serbios no podioron organizar o mesmo procedimiento.
En abril de 1992 Serbia y Montenegro forman una nueva Republica federal de Yugoslavia que no fue reconoixida por a comunidat internacional. A situación de guerra en Croacia y especialment en Bosnia-Herzegovina permite a Milošević enfortir o suyo poder. En as eleccions lechislativas d'aviento de 1993 o Partiu Socialista (en realidat ex-comunista) consigue 123 d'os 250 botos. Bi heba una oposición ultranacionalista y una oposición democratica.
Cuan remató a guerra en Bosnia-Herzegovina encomenzó a guerra en o Kosovo con una rapida limpieza etnica, manimenos a OTAN intervinió y obligó a l'exercito serbio a retirar-se'n. Muitos serbios de Kosovo han habiu d'ir-se-ne.
Cymru Goch
Cymru Goch (en aragonés Galas Royo) estió un grupo d'estrema ezquierda de Galas establito en 1969, partidario de l'acción dreita. Feba o diario Y Faner Goch (A bandera roya).
O mesmo anyo cremó cuantas cabanyas a toristas angleses t'amostrar-les que no i yeran biemplegatos en Galas. Tamién sinyó a Carta de Brest en 1972 con atros gupos nacionalistas menoritarios como Volksunie, Strollad ar Vro, Esquerra Catalana dels Treballadors, PSAN-P, Lucha Occitania y atros. Dimpués d'anyos d'inactividat, en 1987, se reactivó ta reclamar un estato socialista independient en Galas. Estió un d'os fundadors d'Alianza Socialista Galesa en 2002. En 2003 s'integro en o nuevo partiu Cymru Ymlaen (Entabant Galas) de John Marek.
Alessandro Stradella
Vida
Quarto fillo de l'aristocrata modenesa Simona Garofoli y de Marcantonio Stradella, vicemarqués de Vignola, en o territorio d'os Estensis, se quedó popiello enta 1655. No se sabe con certeza a qui s'encomendó o cudiau d'o chicot Alessandro y con quí aprendió este os suyos primers rudimentos de mosica. Se sabe manimenos, que Stradella estió nino cantor d'os Florentinos y en os oratorios de Santo Marcelo, en a parroquia d'o SS. Crocefisso, y d'a Vallicella, en a Chiesa Nuova. En 1663 componió un motete, Care Jesu suavissime, en honor a Santo Felipe Neri, per encargo de Cristina de Suecia, dos anyos más tarde fue nombrau compositor a lo servicio d'o gran condestable Lorenzo Onofre Colonna y d'a suya muller Maria Mancini, nieto d'o cardenal Mazzarino, per o que podio entrar a fer parte de l'ambient aristocrata romano. Entre 1565 y 1566 albandonó Roma y se tresladó enta Venecia como part d'a catafila d'os principes Colonna.
En esta ciudat levó a cabo as suyas primeras esperencias teatrals y escribió una chicota opera, Circe, d'a quala se conservan dos versions distintas, tanto por o suyo texto como por a suya mosica. En totas dos versions existe un elemento caracteristico común, como ye a referencia a Tivoli y a lo "Teatro delle Acque", d'a Villa Aldobrandini, an se creye tenió puesto l'enguero d'a opera, en mayo de 1667, representación ofrida per Olimpia Alldobrandini u per o suyo fillo Benedetto Pamphili en honor d'o nuevo cardenal Leopoldo de Médicis. A o mesmo tiempo que esta obra d'inspiración mitolochica, Stradella componió os oratorios Susana, con libreto de G.B. Giardini (1666) y Santo Gio Grisostomo, con libreto de G. Lotti (1667), en os cuals s'aprecia perfectament o dominio tecnico y la fantasia inventiva d'o músico. En este periodo empecipió a amostrar-se tamién o temperamento estremadament vivaz y inspirau de l'artista, en contina busqueda d'aventuras amorosas, con los suyos correspondiens adulterios, rinyas, duelos y bravatas de tot tipo, que caracterizaron a suya achitada vida.
Diversas biografias
Los suyos biografos, empecipiando por a más ampla y detallada, de Remo Giazotto (Vita die Alessandro Stradella, Milán, 1963), recontan que o fogoso y inquieto mosico s'enamoró d'as cantaires Pia Antinori y Giorgina Cesi, trató de quitar d'o convento a la florentina Elisabetta Marmorari, fuyió de Roma con Ortensia Contarini, muller d'o noble veneciano Vincenzo Michiely mancilló l'honor de Francesca Lomellini, muller d'un tal Giuseppe Garibaldo, consellero municipal de Génova, o que le condució a una muerte prematura quan nomás contaba 38 años d'edat, o 28 de febrero de 1682, apunyalau por un espadachin a sueldo de Giovan Battista Lomellini, chirmán de Francisca.
La suya vida tumultuosa no impidió a que el músico dedicase a la suya actividat y colaborar con o libretista y escenógrafo Filippo Accialuoli, que, entre las temporadas 1671/72 i 1672/73, estió interpresario d'o primer teatro operistico romano, o Teatro Tordinona, construyiu per o conde d'Alibert. Entre estes dos anyos estió, amás, mayestro de capiella, y escribió prologos, intermezzos y arias pa cualques d'as operas representadas en o teatro, tals como Scipione Africano y Giasone de Cavalli, y Doriy Tito, de Cesti. En 1673, quan Acciaiuoli cesó como interpresario d'o Tordinona, Stradella fue substituyiu como mayestro de capiella por Pasquini y Boretti, y tornó a componer por encargo de cuantas familias nobles.
Con motivo d'o chubileu, en 1675 toz os teatros romanos, y o promero d'ells lo Tordinona, remanioron inactivos, por lo que Stradella s'entregó a composición de oratorios; a esta epoca perteneixen los oratorios Santa Pelagia (1675), pa Santo Marcelo, en a parroquia d'o SS. Crocefisso, y Santo Giovanni Battista (1675), pa l'ilesia d'os Florentinos, que gozaron de gran renombre en l'ambient musical d'a ciudat, an, manimenos, a figura d'o mosico trobaba cada vegada mayor enemistat entre os nobles y poderosos por culpa d'a suya vida desordenada y as suyas intrigas amorosas. Per esta razón, Stradella se veyió obligau a fuyir d'una ciudat a unatra (Venecia, Torino, Chenova), encara que en quan trobaba cubillar y protección de familias aristocraticas y bien situadas, como sucedió en Torino, ciudat a la quala plegó en 1677, acompanyau d'Ortensia Contarini, y fue aculliu por la rechent Maria Giovanna de Nemours, dimpués que lo gran duque de Toscana le negase o permiso de residencia, a causa d'o suyo comportamiento, considerau inmoral y escandaloso. Ixo no impidió que, o 10 de noviembre de 1667, Stradella estase abordau en Torino per dos espadachines plegaus dende Venecia, que le infirioron quatro punyaladas, los matons aconsiguioron refuchiar-se en casa d'o marqués de Villars, ambaixador de Francia, consellaus per l'ambaixador francés en Venecia. A rechent de Nemours tractó, en vano, d'arrestar a los dos esbirros, que aconsiguioron salir d'o territorio torinés, y que a suya fuga suscitó polemicas y intercambios de notas de protesta sobre o posible abuso d'as prerogativas diplomaticas.
Personache problematico
Lochicament, Stradella estió un pesonache tamién incomodo pa os suyos protectors, dica o punto que, dimpués d'haber-se repuesto d'o suyo atentau, habió d'abandonar Torino a primers de 1678 y tresladar-se a Chenova, an siguió componendo oratorios y mosica instrumental, entre as qualas destaca una serenata alegorica, clamada Invenzione per un barcheggio, que fue enguerada o 4 de chulio de 1681, con motivo d'as vodas de Brignole Sale-Spinola, en Chenova. Stradella, manimenos, no albandonó o suyo desordenau modo de vivir entre amorios, chuegos d'azar y negocios extramusicals con amigos aventurers y sin escruplos. En este ambient maturó o segundo atentau contra o mosico, que murió estando encara muito choven, victima d'una trama delictiva ixuplidada muito luego dimpués d'un escandalo resuelto por medio d'a intervención de poderosos personaches y o pago de fianzas.
Las suyas obras
Amás d'as obras ya citadas, cal mencionar os oratorios Santa Editta, Vergine y monarca, regina d'Inghilterra (1666) y Esther liberatrice d'o popolo ebreo (1673), y as operas Il corispero (1673), en dos actos, con elementos serios y populars, Floridoro ovvero il Moro per amore (1677), dentres actos, A forza dell'amor paterno (1678), en tres actos que oscilan entre o drama y a comedia d'intriga, y Horatio Cocie sul mete-te (1680/81), dentres actos de sisanta scenas, con arias con acompanyamiento instrumental u emparadas por lo contino de dos vriolins obligati, con danzas y estrebillos instrumentals, basaus a vegadas en episodiso comicos populars. En zaguerías d'o sieglo XX, se descubrió una nueva opera d'o compositor, Doriclea, trobada en o Fichero d'a Basilica de Rieti, muito interesant per una diferenciación expresiva d'o mundo aristocrata y d'o d'a plebe, per no charrar de la mescla de motivos serios y comicos (esperreco común a cuantos textos teatrals de Stradella) y de bella caracterización psicolochica d'os seis personaches que intervienen en l'acción.
Pa comprender lo significau y valor d'este compositor, que desembolicó a suya actividat, como tantos atros d'a suya epoca, en o sino d'as cortes palatinas y eclesiasticas, que constituyen os puntos de referencia obligaus d'a sociedat d'a Roma barroca, será convenient estudiar o luengache musical de Stradella. En primer puesto cal subrayar a modernidat harmonica d'a suya mosica, que deixó d'estar ligada a los antigos modulos ""staticos" d'o estilo eclesiastico y s'ubrió a una mayor variedad expresiva y a un sentiu ritmico más vivo en os suyos contrastes, a fin d'evidenciar millor lo pathos y o que yera definida como ternura en mosica. En este sentiu adquiere particular relevancia a cantata con acompanyamiento instrumental, que asume con Stradella a suya forma tipica, a traviés d'a versatil combinación de l'oratorio y d'o recitativo, y en l'achil fluidez d'o suyo estilo.
En ista mesma dirección alcanzó resultaus encara más fecundos o napolitano Alessandro Scarlatti, que, con as suyas cantatas, nos legó un inacorable tresoro d'invención melodica y d'elegant disenyo formal. Puede decir-se, como afirman los musicologos, que en Stradella "ye agún mayor a variedat d'as arias; arias ubiertas, en as qualas a cada frase poetica corresponde una nueva frase melodica y a suya unidat corre a cargo de l'afinidat melodica, y arias zarradas en as qualas lo torno d'o texto a los concepos inicials conduz a una mención más u menos modificada d'os temas inicials". Naturalment, no faltan moments de rigidesa en as obras de Stradella, quan prevale o sentiu de respeto a lo noble y a lo sacro, tal como imposan las normas compositivas d'a epoca, pero o temperamento más sincero y autentico d'iste artista se torna a trobar en as situacions musicals más inmediatas y marcadas por una vena popular, como o Trespolo tutore balordo, an a linea de canto s'adecua a la comicidad verbal y a lo rítmo rapido de l'acción.
A causa d'a suya innegable robustez polifonica instrumental, han estau infravaloradas as sinfonias d'introdución de Stradella como las d'a cantata scenica Circe y d'a opera Horatio Cocle sul mete-te, que, per vegada primera en o sieglo XVII, incluyen o crescendo d'a orquesta. Stradella, por tanto, ye un mosico que ocupa un puesto muito preciso en o momento historico en que desembolicó a suya actividat, y as suyas composicions evidencian una sensibilidat tonal y contrapuntista brenca mediocre u limitativa, digna d'una vocación artistica d'extraordiaria vitalidat humana y estetica.
Salto de Roldán
300px|thumb|Vista aeria O Salto de Roldán ye una formación rocosa situada a o norte d'a ciudat de Uesca, formada por dos grans penyas u mallos, ditas "penya de Sant Miguel" (1.126 m), a l'ueste, y "penya Amán" (1.121 m), a l'este, que reciben popularment os nombres de "Sen" y "Men", respectivament. Entre os dos mallos, fluye o río Flumen en dirección sud, fendo de muga entre os municipios de Nueno y Loporzano en iste punto. Chunto a la penya de Sant Miguel, bi ha un pico segundario, de 1.036 m, dito "pico d'o Fraile". O Salto de Roldán fa parti d'as ditas "sierras exteriors", que forman a muga norte d'a Plana de Uesca, y se troba en o extremo occidental d'o Parque Natural d'a Sierra y as Foces de Guara. Se i pueden veyer restas d'as fortificacions medievals con que fuoron protechidas y fortificadas, primero por os musulmans y dimpués por os cristianos que dominoron Uesca.
Leyenda
thumb|Escudo de Uesca. En a parti superior ezquierda, a supuesta representación d'o Salto de Roldán En l'anyo 778, o caballero Roldán, protagonista d'a Canción de Roldán, sobrín de Carlos Magno, fuyiba a caballo, de tornada enta Francia, dimpués d'una expedición fallida contra a ciudat musulmana de Saraqusta (actual Zaragoza). Perseguiu por os suyos enemigos, en arribar a la penya Amán, reyaliza un prodichioso brinco enta a penya de Sant Miguel, deixando a os enemigos dezaga; o suyo caballo, manimenos, murió a causa d'o gran esfuerzo. Se diz que as pateyadas deixadas por os cascos de l'animal son encara visibles en l'actualidat.
Iste scenario y a suya leyenda adquirioron gran notoriedat y, seguntes bellas fuents, a penyas son representadas mesmo en o escudo d'a ciudat de Uesca.
Piero della Francesca
Piero della Francesca o Piero di Benedetto de' Franceschi, naixito de Sansepolcro, (Provincia de Arezzo, Toscana, Italia) o 1416 y muerto en Sansepolcro (Provincia d'Arezzo, Toscana, Italia) o 12 d'octubre de 1492, estió un pintor y matematico italiano d'o Renaiximiento.
Fritz-kola
fritz-kola ye una interpresa alemana de bebidas de cola y limonada, producidas y distribuyidas primero dende 2003 por fritz-kola Hampl und Wiegert GbR, y dimpués por fritz-kola GmbH. A seu d'a firma se troba en a ciudat d'Hamburgo.